
CUVÂNT ÎNAINTE

„La răscruce de viață nu există indicatoare.” | Charlie Chaplin

„Un prieten, când e un om, întrece și | pe-un frate.” Homer

„Nu poţi opri valurile, însă poţi învăţa să navighezi.” | Jon Kabat Zinn

„Primul principiu în viață: să nu te dai bătut în fața oamenilor și a întâmplărilor.” Marie Curie

„Dragostea este zarea liberă si largă, unde sufletul poate să-și întindă aripile.” | Charles Wagner

„ Poate că pentru lume ești doar o singură persoană, dar | pentru anumită persoană ești întreaga lume.” | Gabriel Jose Garcia Marquez

„ Simți o plăcere dublă atunci când îl înșeli pe acela care te-a mințit.” | Niccolo Machiavelli

„Eliberarea mâniei adeseori înlesneşte iertarea; mânia ascunsă adeseori se întăreşte întru răzbunare.” | Edward Bulwer-Lytton

„Nu există rămas-bun pentru noi. Oriunde ai fi, vei fi mereu în inima mea.” | Mahatma Gandhi | „Copiii sunt mâinile cu ajutorul cărora atingem cerurile.” | Henry Ward Beecher

„Să fii iubit de cineva îți dă putere, iar să iubești pe cineva îți dă curaj.” Lao Tzu | „Pe măsură ce creștem, descoperim că până și persoana care nu trebuia să te dezamăgească vreodată, probabil o va face.” Octavian Paler.

„Inimile sunt făcute pentru a fi frânte.”  Oscar Wilde

„Cea mai mare binecuvântare pe care o poți oferi este să fii acolo pentru cineva.” | Jonatan Martensson

„Cel mai bun mod de a te regăsi este | să te pierzi în slujba celorlalți.” | Mahatma Gandhi

„Ceea ce te face bărbat nu este abilitatea de a face un copil, ci curajul de a crește unul.” Barack Obama

„Părinții adoptivi devin părinții | biologici prin conexiune.” | Dr. Karyn Purvis

„Inima are taine pe care nici o

„Dragostea este ceața care se | formează cu aburii suspinelor.” | William Shakespeare

„Căsătoria este triumful imaginației asupra inteligenței.” | Oscar Wilde

„Căsătoria, singurul război în | care dormi în pat cu inamicul.” | La Rochefoucauld

„S-ar putea să te afli într-o perioadă grea, dar acel eșec este pur și simplu o pregătire pentru o revenire mai mare.” | Joel Osteen

„O căsătorie fără dragoste nu e căsătorie... numai dragostea consfinţeşte căsătoria, iar căsătoria adevărată este numai aceea care consfinţeşte dragostea.”  Lev Tolstoi

„Nu există nimic ca dragostea unei  mame față de copiii ei.” | Agatha Christie | „Soarta ne oferă fiecăruia dintre noi partea noastră de nefericire și tristețe.” | Euripide

„Dezamăgirile sunt pentru suflet ceea ce este un fulger în vazduh.” Friedrich Schille | „Rănile se vindecă cu iubire și iertare.” Dostoievski

„E bine sa te înduioșezi de nenorocirea prietenilor tăi, dar mai bine este | să le vii în ajutor.” Voltaire | „La început toate gândurile aparțin dragostei. Mai târziu toată dragostea aparține gândurilor.” | Albert Einstein

„O căsătorie reușită necesită îndrăgostirea de multe ori, întotdeauna de aceeași persoană” Mignon McLaughlin | „Căsătoria este actul cel mai de seamă din viața omului.” Plutarh

„Multe lucruri sunt violente, dar nimic mai violent ca omul.” Sofocle | „Întotdeauna există ceva pentru care să fii  recunoscător.”  Charles Dickens

„Când porți o viață și aceasta este acolo, și apoi dispare, o parte din sufletul tău moare. Pentru totdeauna.” Casey Wiegan | „Răzbunarea poate fi rea, dar este firească.” William Makepeace Thackeray

„In lumea de astăzi, opțiunile sunt peste tot. Este nevoie de un efort mare pentru a rămâne fidel, pentru a continua să-ți onorezi angajamentul și pentru a face munca necesară, pentru a menține relația ta puternică.” Jane Greer | „Prietenul adevărat e cel care te sfătuieşte bine, nu cel care îţi laudă nebuniile.” André Malraux

„Deseori banii costă prea mult.” | Ralph Waldo Emerson | „Dacă nu ne schimbăm, nu creștem. | Dacă nu creștem, nu trăim cu adevărat.” | Gail  Sheehy

„Banii înseamnă putere, iar puterea îţi oferă posibilitatea de alegere.” | Sam  Rockwell | „Banii pot fi coaja multor lucruri, dar în nici un caz miezul acestora. Ei aduc mâncare, dar nu şi pofta; medicamente, nu şi sănătate; cunoștinţe, nu şi prieteni; servitori, dar nu loialitate; zile de bucurie, nu şi linişte şi fericire.” | Henrik Ibsen

„Să fii îngrozit, dar să mergi înainte și să faci ceea ce trebuie făcut – asta înseamnă curaj. Cel care nu simte frica este un prost, iar cel care lasă frica să-l stăpânească este un laș.” | Piers Anthony | „Un copilaş este un înger ale cărui aripi descresc pe măsură ce picioarele îi cresc.” | Mark Twain

Oscar Wild | „Uneori este esențial ca un soț și o soție să se certe –  ei ajung să se cunoască mai bine” | Goethe

„Călătoria readuce putere și dragoste înapoi în viața ta.” Rumi | „Călătoriile și schimbarea locului dau o nouă vigoare minții.” Seneca

M-au fascinat mereu poveștile de dragoste din Turcia, fie în forma cărților citite, fie vizionând fílmele si serialele lor. Au tradiții și obiceiuri interesante, care se transmit, de-a lungul generațiilor, și se păstrează cu credință.

Am urmărit destinele din viață reală, de asemenea, astfel încât, pe bună dreptate se spune că viața bate filmul.

Am fost mereu atrasă de măști, ce pot ele ascunde, cum se nasc, ce rol pot avea,  dacă au o finalitate pozitivă sau negativă.

Punând cap la cap toate astea, am dat naștere acestui roman de dragoste,care arată traseul vieții unei eroine destul de încercate, modul în care face loc, în viața și inima ei, unor oameni, care intră, de bună voie sau forțat, în existența sa, pentru a-i marca destinul. Iubește, cu înflăcărare, de două ori,însă va rămâne, cu cel care, practic,a creat-o și recreat-o.

Cunoaște, de mică, suferința și lipsa de afecțiune, descoperă, cu teamă,ce înseamnă să te dăruiești unui bărbat din iubire. Pe parcurs, ca și în viață, de altfel, când să zică și ea că s-a liniștit și poate sta calmă, să se bucure de tot felul de lucruri, apar evenimente, care, uneori, o destabilizează și o fac să treacă prin momente grele. Încearcă, din răsputeri, să rămână loială și credincioasă, pe cât se poate, omului pe care-l iubește. Uneori reușește, alteori viața o aruncă în gropi întunecate, din care, cu multă trudă și mult sprijin, se ridică spre lumină. Oare de unde apare acel far, care o readuce la momentul în care poate iar zâmbi? Totul se naște din iubire, tot ce e frumos și durabil, ce poate mângâia sufletul cuiva și-l poate trimite în paradis.

El muncește foarte mult și, crezând că și-a pierdut femeia iubită, are șansa să cunoască o altă persoană, pe care o va iubi mult mai mult. Medicul va schimba mult viețile persoanelor cu care vine în contact, va lăsa o amprentă de neșters în urma sa.Va plasa fata necunoscută în centrul atenției și inimii sale,o va ajuta să răzbească în viață, să depășească multe obstacole dificile,va fi mereu aproape, pentru a o proteja și iubi cu o putere extraordinară, este generos, răbdător, tandru, parcă știind mereu momentul în care să apară sau să se retragă.

Are niște principii sănătoase de viață, pe care le transmite ulterior tuturor. Are voce frumoasă și își încântă partenera cucântece faine uneori. Oare găsim o asemenea persoană în viața reală?

Eu cred ca e posibil, doar că e mult de căutat, cu siguranță.

Evident există și iadul, cu oamenii săi răi, neîndurători, care calcă totul în picioare și umilesc, lovesc, distrug trupuri și inimi. Vom întâlni colege de liceu, ale căror destine se împletesc frumos sau mai dificil. Avem și fete răpite sau care fug de acasă, pentru a evita căsătoriile fixate de părinți. Violul, crima, bătaia sau diferite modalități de intimidare sau hărțuire, se adaugă poveștilor frumoase de dragoste, căci viața e făcută din lumini și umbre, unele se ascund, altele nu sunt lăsate mereu să se vadă.

În descrierea anumitor locuri sau monumente, atracții turistice, am folosit ca sursă principală Internetul și experiențe personale sau aparținând unor persoane cunoscute.

Am încercat să explic traseul personajelor și cum au fost ele marcate de anumite arii geografice.

Multe din evenimentele relatate sunt întâmplări adevărate, deși nu toate. 

Altele sunt imaginare, legate de tradiții și cutume turcești, dintre care unele devalorizează  femeia. 

Probabil că ne vom regăsi undeva, în spatele unor rânduri, dar nu am avut curajul să ne sondăm suficient sufletul sau trupul, pentru a afla niște realități. Ideal e să recunoaștem că suntem acolo și vom găsi modalitatea de a ieși din dificultate, la fel ca eroii cărții. Mereu există resurse, ele trebuie căutate, niciodată nu e prea târziu. 

În plus, am vrut să arăt că iubirea nu te caută neapărat în toiul tinereții, ne putem întâlni cu ea la orice vârstă, poate e mai bine, uneori, să o avem alături mai târziu, când deja ajungem să dobândim ceva înțelepciune și știm cum s-o valorificăm. Timpul e neiertător, fuge, aleargă, nu se uită că ne putem împiedica și e posibil să cădem, la un moment, avem nevoie de respirații suplimentare, pentru a ne echilibra. Poate le primim sau nu, cert e faptul că trebuie valorificată fiecare clipă trăită alături de persoana iubită.

Am venit și în întâmpinarea fetelor, care adesea sunt învățate, în familie, că a face dragoste e ceva rușinos, urât, dureros , o cădere în păcat. Altele nici nu parte de învățăminte în aceasta zonă, se orientează după prieteni și Internet. De aceea, sunt persoane, care se tem mereu de această experiență,altele o consideră ceva banal, o chestie cu care poți pierde timpul cumva.

Am căutat să arăt că un cuplu construit sănătos are în suflet iubire și o frumoasă relație intimă, e nevoie ca aceste două elemente să existe, în proporții egale și sănătoase, pentru a asigura durabilitatea și bunăstarea spirituală și trupească a unei perechi. Din păcate, există și cazurile femeilor violate, abuzate, bătute, drumul lor este anevoios, dar, luptând, având credință, pot ieși la lumină, mai devreme sau mai târziu. Să nu uităm că e întâlnirea cu destinul, sau, mai rău, momente în care alții ni-l întorc din calea lui reală și e necesar să-l regăsim, ca să-l împlinim.

Iubirea nu vine pe o tavă de argint pentru toată lumea, sunt persoane, care,cu greu, au acces la ea sau o descoperă unde nici nu se gândeau. Unii o caută,cu ardoare, alții doar speră s-o găsească, dar nu fac nimic pentru asta. De multe ori, viața te aduce în fața unor oameni, care te pot face fericit sau îți dau o lecție, pe care n-ar trebui s-o uiți.

Exact atunci când crezi că ai pierdut totul, se poate naște o iluzie, un sentiment, o situație, care îți aduce un plus în viață și îți face loc pe cer, între stele, ca să strălucești.

O altă dorință a mea a fost ca să atrag atenția bărbaților asupra faptului că femeia are propria sa valoare, de netăgăduit,  este o persoană bine definită,e nevoie de timp și răbdare să o cunoști și să ți-o apropii, e precum o floare, care-și va deschide petalele, dacă este udată și îngrijită corespunzător. De ce oare, încă mai există oameni, care o tratează ca pe un animal, o chinuiesc,o hărțuiesc, o bat, o umilesc? Rareori sau niciodată se poate naște dragostea din frică, femeia care se teme, se supune, dar asta nu înseamnă că și iubește. 

Să nu uităm, nici o clipă, că cea care ne-a adus pe lume este o femeie, deci să cinstim aceste ființe gingașe și pure, să nu calcăm cu bocancii plini de noroi peste trupurile lor frumoase și inimile calde! Să ne amintim să le dăruim flori și clipe magice, care să le aducă zâmbetul pe buze! În dansul vieții nu e nevoie doar de muzică, stimați reprezentanți ai sexului „tare”, ci de multă poezie și înțelegere, nu se necesită munți de bani, ci cufărul de zestre, trebuie să cuprindă, neapărat, iubire adevărată, neumbrită de meschine interese,admirație și mult respect.

Spre final revin la măști, acele chestii micuțe, care ne ascund chipul. 

Cartea tratează modul în care acestea pot afecta vieți, destine, pot schimba evenimente deja planificate, au darul de a ajuta, dar și de a crea unele confuzii mai mult sau mai puțin grave. Lumea medicală se dezvoltă de la o zi la alta și ne poate pune față în față cu oameni, pe care-i cunoaștem sau nu. 

La deschiderea capitolelor, am folosit unele citate celebre, care sintetizează, pe scurt, esența celor întâmplate acolo. Cu siguranță, pe unele le cunoașteți,deja, de multă vreme, pe altele nu, însă mi s-a părut potrivit să le leg de poveștile din roman.
Vă invit să pășim în viață, să ne bucurăm de experiențele trăite de personajele prezentate, să învățăm, să ne educăm puțin, în anumite privințe, să trăim liberi, în acord cu vocea inimii, să fim atenți ce se ascunde, uneori, sub anumite chipuri, sau intenții „bune”, ca să nu cădem în diferite capcane, iar, în caz că nu am reușit asta, să avem puterea și dorința să ne ridicăm neapărat și să mergem înainte. 

Pentru că se referă la realitățile din Turcia, persoanele poartă nume corespunzătoare, avem și locații de acest gen, așa că nu vom intra în haremuri, ca altă dată, ci în poveștile de dragoste ce pot apărea chiar și în zilele noastre.

Lectură plăcută! Să descoperim ce ascund „ Necunoscutele măști ale iubirii”!

Voi  da cuvântul unor persoane dragi, care mă cunosc și vor lăsa aici câteva rânduri despre mine și romanul de față. Unii nu știu nimic despre autoare și, poate, vor dori să afle câteva lucruri despre mine.

Sorina Ivancu, profesor muzică, București

Mady, vechea si buna mea prietenă, m-a surprins plăcut, când a început să scrie această carte. O știam foarte pasionată de meseria ei de profesor,de dragostea pentru copii, de forța ei de a munci, mereu, neobosită. În ce privește meseria ei, eforturile sale nu au rămas nerăsplătite, dovadă stau nenumăratele premii, obținute la diverse concursuri și olimpiade de limba engleză, cu multă dragoste si profesionalism, elevii săi fiind mereu bine îndrumați și ulterior apreciați. A coordonat,cu măiestrie, programe europene, precum Comenius și Erasmus, deschizând porți de viață copiilor, plimbându-i pentru a cunoaște obiceiuri și tradiții europene, aspecte culturale deosebite.

Preocupată întotdeauna de lucrul bine făcut și minuțioasă, acum s-a axat pe pasiunea ei pentru  poveștile de dragoste și de familie. Așa s-a decis să scrie, chiar ea, o asemenea poveste, care, cu siguranță, va avea mare succes. 

Romanul „Necunoscutele măști ale iubirii”este sentimental, romantic, dar și de acțiune, se axează, în principal, pe relațiile sentimentale dintre doi oameni,dar nu numai. Are un final optimist, emoționant.

Romanul are un profil mixt, poveste de dragoste si saga de familie, contează mai mult firul liric al apropierii dintre personaje. Motorul romanului este IUBIREA. Cartea are viață! Bărbatul se îndrăgostește de o femeie complet necunoascută, ea fuge de coșmaruri și de cei care-i fac rău, găsind, mereu,  un nou început.

Povestea este bine scrisă, convingătoare, exotică, sexi, bine documentată, misterioasă, romantică.Un roman de clasă, prezentat într-un ritm alert și plin de vervă, o poveste intensă, captivantă, care o va aduce pe Mady, respectiv Lady M., printre scriitorii căutați, chiar dacă acum este la început de drum. Măiestria incredibilă de a crea emoții umane și abilitatea de face scriitorul să le trăiască, cu intensitate, modul în care diferite personaje își găsesc lumina in viață și încearcă  s-o păstreze nealterată, îi vor face, pe cei mai mulți, s-o îndrăgească.

Cititorule, oferă-ți o aventură scurtă! Evadează în povestea fascinantă!

Niță Florica Domnica, București

Mady este o adevărată esență feminină, o inimă inundată de iubire, ce răspândește în jur liniște și armonie,iar toate acestea se reflectă și în scrisulsău.

Doresc să o felicit pentru curajul și tenacitatea de a-și duce, până la capăt, visul, de a pune pe hârtie, această poveste plină de suspans și aventură.

Ionela Georgiana Ezeanu, Ploiești

Dragă cititorule, ai văzut cu siguranță locul de unde izvorăște un fluviu; e un firicel de apă veselă, care se ivește din pământ și pare că nu aduce decât un surâs mirat și o cană cu apă drumețului care îl descoperă. Ei bine, acest mic izbuc va forma, după mii de km, un șuvoi de care depinde viața însăși.  

Acest roman fluviu creionează câteva destine, în care fiecare femeie poate regăsi o parte din întâmplările vieții sale.

Dorințele, visele, așteptările, speranțele, dezamăgirile, temerile, fac parte din parcursul fiecăreia. Ele vin fără să întrebe, dacă le dorim sau suntem pregătite pentru asta. Este un strigăt de  luare-aminte la faptul că obiectele sunt mijloace, iar oamenii sunt scop și nu invers.

”Avea o profunzime în a simți totul, de la bine la rău și invers, nimic nu era superficial, ci bine gândit și trecut prin sita senzațiilor și emoțiilor extreme. Când se va dărui bărbatului iubit, acesta va experimenta un momento unic în viață, așa gândea medicul, observând-o zi de zi, cu multă atenție. ”

Femeile gândesc simțind și fiecare fibră a sufletului lor e capabilă să creeze fie o melodie de o rară frumusețe, fie o sfâșietoare tânguire de deznădejde și durere. De aceea, bărbații care doresc să fie armonie în cuplu, trebuie să aibă răbdare să asculte ceea ce partenerele lor le spun, să dea dovadă de înțelegere, grijă, devotament,recunoaștere a meritelor acestora, să ofere respect și siguranță. Toate acestea se numesc DRAGOSTE, căci dacă dragoste nu e... nimic nu e ! Când ne facem curaj să ne dăm jos măștile, lăsăm iubirea să se arate în toată splendoarea ei generatoare de fericire și împlinire !

*  *

Mady, prietena mea de o viață, are inepuizabile resurse de iubire pentru cei din jurul ei. Dăruiește cu generozitate ceea ce are în suflet. Nimic din ce se întâmplă în jurul ei nu o lasă indiferentă, ci o îndeamnă la acțiune. 

Trăiește intens și nu se teme să se consume în fiecare moment. 

De la vârsta de  4 ani a fost pe scenă, cântând muzică ușoară și populară, jucând în  scurte scenete pentru copii, alături de Gigi Sbarcea, la Schela Mare, Dâmbovița. La concursul „ Cel mai mic interpret” a luat premiul I pe toată Valea Prahovei.

A studiat pianul de la 7 la 16 ani. A dorit să urmeze cursurile Conservatorului București, fiind testată de regretații Cleopatra Melidoneanu și Dorin Teodorescu. Acesta din urmă a sfătuit-o să facă mai întâi o altă facultate, pentru vremea când o va lăsa vocea și nu va mai putea cânta. 

Urmarea: licențierea în limba engleză, devenind profesor, cu o  carieră de peste 35 de  ani. Ulterior nu a mai făcut a doua facultate.

A iubit  și slujit, în continuare, viața artistică, de aceea a creat în școală, două brigăzi artistice de copii, care cântau și dansau. 

A fost între primele cadre didactice, care au introdus muzica în procesele de predare și în lucrul cu elevii la clasă.

Ea s-a ocupat de coordonarea unor proiecte europenene, Comenius și Erasmus, responsabil cu aria de programe și proiecte pe școală, fiind, în acelasși timp, responsabil cu catedrele de limbi moderne în școală, membră a Asociatiei de profesori de limba engleză pe București (BETA) și România (RATE).

Profesia de cadru didactic i-a șlefuit, de-a lungul timpului, caracterul generos, accentuându-i capacitățile de mentor, prieten, confident, ori chiar părinte pentru elevii săi. Educația de calitate și cultura solidă potențează pasiunile ei aflate în plan artistic, făcând-o capabilă să creeze,în prezența sa, o lume aparte în care poezia, muzica, dansul, conversația elevată sunt menite a da încredere și energie.

Ana Cornelia Zarescu , prof. biologie, București

Frumusețea iubirii, în mai multe ipostaze, care captivează inimile tuturor ...

Toată admirația și aprecierea pentru acest roman de dragoste, scris de o femeie foarte talentată și curajoasă, care merită, pe deplin, să fie o stea strălucitoare în arena artistică!

O apreciez pe Mady, este creativă, perseverentă, depune mult efort, are talent artistic, e clar că trebuie să profite de abilitățile sale, deoarece am încredere 100% că va ajunge o scriitoare de succes. Îi doresc să aibă parte,și în continuare, de multă inspirație, pentru ca cititorii să aibă prilej de a se bucura și a-i celebra talentul artistic.

Ionuț Flaminiu Nicula, inspector școlar, București

Pe doamna profesoară am avut norocul s-o cunosc la școala unde am lucrat. 

Este înzestrată cu abilități remarcabile de predare, bazate pe înțelegerea profundă a materiei. Inspiră și motivează elevii, îi susține în depășirea dificultăților și în atingerea potențialului maxim. În plus, are un har definit și dincolo de știința predării, care se răsfrânge asupra celor ce seaflă în compania dumneaei.

Doamna profesoară a privit mereu mai departe. Nu s-a mulțumit cu atingerea, cu succes, a 

responsabilităților prescrise în activitatea didactică. A căutat să se împlinească și să-i bucure și pe ceilalți membri ai comunității școlare prin cunoaștere largă și profundă, prin cultură și artă. Implicată în proiecte internaționale, interesată de a cunoaște locuri și oameni din cele mai îndepărtate colțuri ale lumii, a reușit să strălucească și să atragă elevii și colegii în acest periplu minunat. Dacă se poate spune așa, a creat o cultură. Visătoare, dar responsabilă; sensibilă, dar fermă în a-și exprima ideile rațional; cu chef de viață, dar cu grijă pentru respectarea limitelor – sunt doar câteva elemente ce conturează echilibrul personalității sale. A fost și este o autoritate, pe care și-a câștigat-o prin profesionalism și prin dorința de a depăși granițe standardizate, în ciuda dificultăților, pe care le-a întâmpinat. Admirația colegilor față de distinsa doamnă profesoară se bazează pe respectul față de lucrurile bine făcute, pe eleganța și pe farmecul dumneaei personal.

Ne înclinăm, cu respect, în fața doamnei Mady, pentru că reprezintă un reper în viața celor care o cunosc și pentru putința de a schimba lumea în care trăiește, făcând-o mai frumoasă.

Conf. univ. dr. Vasile BURTEA

Mady îmi apare ca o persoană absorbită de fascinația artei, un om care a trăit cu arta și care a dorit  să își aducă ceva propriu în artă.  

Între 4 și 7 ani a cochetat cu actoria, cântecul și dansul, fiind răsplătită cu premiul I la secțiunea ”Cel mai mic interpret”, mai târziu am revăzut-o la spectacolele de la Opera Română sau în sala Atenelului.

Nu a ezitat să transmită, perioade îndelungate, pe Internet, muzică modernă de foarte bună calitate și nici nu a întors spatele ofertelor de a traduce literatură, texte științifice, muzică sau diverse altele din sau în engleză ori spaniolă. 

Absolventă de filologie (română - engleză) a funcționat în București ca profesor de engleză în învățământul gimnazial și liceal, dar dorința sa de mai mult și mai bine a purtat-o spre Asociația Profesorilor de Engleză din România (RATE) și cea  din capitală (BETA). A propus și coordonat proiecte de importanță deosebită pentru buna înțelegere și dezvoltare a  elevilor și nu numai, proiecte europene, precum Erasmus sau Comenius.

Atrasă de măști, a dorit să afle nu doar ce ascund ele, dar și cum se nasc și din ce resurse sociale își extrag existența și-și exercită fascinația.

Câtă mască și cât adevăr se ascund într-o  iubire care se vrea ori se autointitulează adevărată?

Încearcă să dea un răspuns în sensibilul și atractivul său roman ”Necunoscutele măști ale iubirii”. 

Chiar dacă-și plasează acțiunea în cultura turcă, de care este atrasă și stimulată, punând în discuție, cu mijloacele artei, condiția universală a femeii, autenticele sale trăiri și povești de viață nu lipsesc.

CAPITOLUL 1

	[image: ]
	 	[image: ]


[image: ]

„La răscruce de viață nu există indicatoare.” 

Charlie Chaplin

Într-o noapte ploioasă, familia Durmaz se îndreptă, cu bucurie spre maternitate, Esra urma să nască. Atât ea, cât și soțul ei, erau extrem de emoționați. După ieșirea primului copil, Abay zări căpșorul mititel al unei fetițe, deci soția sa năștea gemeni acum, aspect pe care nu-l cunoștea și nu își putea permite să întrețină momentan doi copii. Deși munceau amândoi pe brânci, banii abia le ajungeau pentru plățile casei și hrană. Esra era femeie de serviciu la o școală, iar Abay era tâmplar.

El făcu semn asistentei să tacă, o rugă să iasă afară și acolo îi explică, pe scurt, că va lăsa fetița acolo, nu avea cu ce să o crească. Rugămintea la medic ar fi fost să nu spună soției sale că fata era în viață, ci să menționeze doar că aveau un băiat. El le va duce mai departe numele. Promise bani lui Mahur Karteli, pentru ca fetița să fie dusă la orfelinat și lăsată acolo.

Mahur lucra la acest spital de peste 10 ani și văzuse multe la viața ei, din păcate, unii copii erau abandonați sau îndreptați spre orfelinat. Îl cunoștea pe Abay, știa că stăteau rău cu banii și îl credea că nu avea cum să crească doi copii. Ea vorbi cu doctora și aceea declară doar băiatul, zicând ca fetița se născuse moartă. Mahur a luat banii de la Abay și i-a înmânat doctorei, spunând ca ea nu avea nevoie de așa ceva, știa foarte bine ce greu o ducea familia Durmaz. Decât să moară fetița acolo de foame sau alte boli, mai bine mergea la orfelinat.

Abay îi zise că, dacă copilul ar fi fost o fată, soția sa dorea s-o numească Dilara. Când asistenta lăsă fetița, îi puse în scutece o hârtie cu numele DILARA. Astfel, cei care au văzut-o la ușă, plângând, au ridicat-o și au dus-o în instituție, numind-o Dilara, după cum menționa biletul găsit. Copilul creștea frumos, sănătos fiind și drăgălaș. Era însă retrasă și se temea de întuneric, mereu se certa cu cei de acolo, când stingeau luminile și adormea, de regulă, plângând. Avea puține prietene. Era slăbuță, destul de înaltă pentru vârsta ei, avea părul blond, cârlionțat și ochii albaștri. Semăna mult cu mama ei. A învățat să facă multe acolo, spăla vasele, ștergea podeaua cu mopul, făcea curat în camere, mai ales când era pedepsită, cosea când i se mai rupeau hăinuțele.

La vârsta de șapte ani, ea a fost înfiată de familia Tosun, Ali și Cansu. Ei nu reușiseră să aibă copii, așa că au decis să adopte unul. Au plăcut-o pe Dilara, de cum au zărit-o în curte. Cansu era o femeie afectuoasă, extrem de bună și generoasă, a îngrijit-o foarte bine pe copilă , a dat-o la școală și se preocupa mereu de nevoile ei zilnice, obișnuia să-i facă mici surprize, ca s-o înveselească puțin. Cu timpul, fetița a devenit mai comunicativă, îi plăcea mult la școală și aducea mereu note mari acasă. Cu cât creștea, cu atât devenea mai frumoasă, mai expresivă și deosebit de cochetă. Învățase de la mama ei, să asorteze hainele mereu cu ciorăpeii și pantofii. Părul ei era lung acum, Cansu a văzut ca era bogat și frumos, deci a decis să nu o tundă. Fetița a preluat caracterul frumos al mamei sale, era mereu generoasă, împăciuitoare, ura scandalul și i se inculcase în minte ideea că nu trebuia niciodată sa accepte o minciună, ci să trăiască cunoscând mereu adevărul și preferând, de mii de ori, să-l spună, decât să se ascundă în spatele unui neadevăr.

Din păcate, când Dilara trecuse de 13 ani, Cansu s-a îmbolnăvit și, la scurt timp, a decedat. Fetița a rămas cu tatăl ei, însă acesta se refugia, deseori, în băutură. Dilara se ocupa de casă, ea a început să gătească, să spele rufe, vase, sa preia practic, tot ce făcea înainte Cansu. Din nefericire, Ali nu mai mergea decât rareori, la cumpărături, așa că ea trebuia să facă listă și să meargă singură la magazine, să ia ce-i trebuia. Ali îi lăsa mereu bani, dar o certa sau chiar o trăgea de păr, dacă întârzia prea mult. Kerem Ozen era bun prieten cu Ali și ieșeau des să bea împreună. Când ea împlini 17 ani, îl auzise pe Kerem spunând tatălui ei:


— Fata ta e tot mai frumoasă, dacă nu eram însurat, ți-o ceream de nevastă. Nici nu mai trebuie să-ți iei soție, o ai pe ea pentru tot ce vrei. O înveți ce și cum se fac lucrurile și te bucuri de ea. E bine făcută, o să fie o plăcere s-o atingi.


Ali îl privi și zâmbi, apoi spuse:


— De mult sunt cu ochii pe ea, îmi lasă gura apă s-o pipăi nițel. Era frumoasă de copil, de aceea am și ales-o pe ea, să mă bucur când crește. Merge la școală, nu e proastă deloc. Citește toată ziua. Dacă trăia Cansu, ar fi trebuit s-o fac pe ascuns, acum însă sunt liber ca pasărea cerului.


Kerem râse și o chemă pe fată, s-o roage să facă niște cafea. Apoi o privi cum se depărtează, urmări linia piciorului ei frumos și a coapsei fine. Ulterior se întoarse spre amicul lui și continuă:


— Dacă vreodată te plictisești de ea, să mi-o dai mie, îi găsesc undeva o cameră să stea, fără știrea soției mele și mă joc cu ea nițel, dacă îi dau niște bănuți, o să stea cred. Ce zici?


Ali zâmbi iarăși, zicând:


— Mai întâi o s-o fac femeia mea, acum e virgină, mă voi bucura enorm sa fac asta, dar nu gândesc s-o plătesc, o iau cu forța. Apoi se va obișnui ea. Dacă nu stă locului, o leg. Dar nu ți-o dau ție, nu te întinde la ea, va fi numai a mea.


Fata auzea frânturi din discuția lor, își dădu seama că vorbeau despre ea. De altfel, Ali avea uneori niște priviri, încât se speria, când o privea. Ea își termină treaba, spălă ceștile de cafea, după plecarea musafirului și se retrase în camera ei. Îl auzi pe Ali deschizând frigiderul, cu siguranță, scotea de acolo sticla cu vin. Bău câteva pahare și se îndreptă spre camera fetei. Ea adormise. Se strecură în pat, lângă ea și începu s-o mângâie. Fata întoarse capul și zâmbi. Apoi îl întrebă dacă avea nevoie de ceva. El răspunse că voia s-o răsfețe puțin, s-o iubească, așa cum făcea înainte mama ei. Bărbatul începu să-și plimbe mâinile pe corpul ei tânăr și fraged. Fata stătea cu ochii închiși, așa o răsfăța mama ei, până când ea adormea. Totul a fost bine, până el și-a strecurat mâna sub cămașa ei de noapte, căutând să-i atingă coapsele și șoldurile. Fata a tresărit și a deschis ochii. Ali o privea în acel fel lasciv, care o speria mereu. Când Ali îi atinse chilotul, ea fugi din pat și țipă. El se ridică, să meargă după ea, se excitase teribil atingând-o.

— Nu mai fugi, fată, nu îți fac nimic rău! strigă el.

Dilara luă paltonul din cui și ieși afară. Acea atingere a lui o speriase teribil. El veni după ea și o chemă în casă, promițând că o va lăsa în pace. Dilara dormise afară atunci, îi era teamă să intre. Din acea seară, el venea mereu în camera ei, cu pretextul să o facă să se simtă bine. Ea se prefăcea că doarme, dar când simțea mâinile lui pe trupul ei slăbuț, se încovoia, ca să nu-i permită lui să avanseze. De acum, dormea în pijama, ca el să nu mai bage mâna sub cămașa ei. Îi simțea respirația greoaie, duhnea a băutură. Obișnuia s-o sărute pe frunte, apoi pe obraji, pe gât. La o săptămână, înaintă și o sărută pe buze, apăsat. Fata îl mușcă și fugi iar din cameră. Din nefericire, el o prinse și o bătu cu multă asprime. Apoi o încuie în cameră și plecă de acasă.

Dilara plânse mult atunci, se spălă și căută să-și oblojească rănile. Nu a primit nici apă, nici mâncare, timp de trei zile. Când el deschise ușa, fata dormea, iar trupul ei încă păstrase urmele bătăii. O trezi și o trimise să gătească. Ea pregăti mâncarea, i-o servi apoi și vru să plece, dar el îi zise să ia loc pe scaun. Dilara ceru permisiunea să mănânce, însă el o condiționă, va mânca dacă îl va lăsa s-o atingă. Ea spuse că nu putea, o dureau vânătăile de la bătaie. Ali menționă că o va atinge în locuri unde nu o bătuse.

O durea așa de rău stomacul, simțea că leșină, dacă nu mânca ceva. Se duse, supusă, lângă el. Ali îi ciupi sânii mici și moi, fata îl anunță că o dureau, nu mai voia. El o trase cu brațul spre scaun și își descheie pantalonii. Ea îl privea speriată, dar nu putea fugi. 

Îngrozită, fata țipă, îl mușcă de mână, deschise ușa și plecă de acasă, disperată. A înțeles ce voia el, dorea s-o violeze. Nu putea merge repede, la un moment dat, avea gura uscată și era slăbită. Se duse acasă la o colegă de la școală, Canan Aktan.

Când o văzu în ce hal era, fata o hrăni mai întâi, îi oferi un suc de portocale și apoi ieșiră amândouă pe terasă, să vorbească. Dilara povesti cum a vrut Ali să abuzeze de ea. Fusese și bătută, pentru că îl mușcase, când o sărutase pe gură. În seara asta, dorise să-i arate organul lui, zicând că o putea face fericită și o atinsese în zone nepermise. Canan fu de părere că nu se mai putea întoarce acasă. Dacă o prindea iar, era posibil ca el să reușească să facă ce își propusese. Ea spuse că avea o mătușă, Meryem Durak, care căuta pe cineva, pentru ajutor menaj. O sfătui să meargă acolo, femeia nu locuia în același oraș cu ele, depărtându-se de casă o să-i facă bine.

Ele locuiau in Erzurum, iar mătușa fetei stătea în Kayseri. Ali deja sosise la Canan, știa că fetele erau prietene, însă mama ei îl asigură pe bărbat că fata lui nu era acolo. El țipă că o va găsi și în gaură de șarpe, dacă se ascundea. D-na Aktan închise ușa și el se îndepărtă. Fetele mulțumiră doamnei pentru sprijin și, a doua zi, Melek Aktan o duse pe fată la mătușa Meryem. Ea explică femeii situația fetei și o rugă să aibă grijă de ea. Meryem era o femeie mică de statură, își prindea părul în coc, se îmbrăca elegant, dar simplu și avea o inimă de aur. Dupa ce Melek plecă, bătrâna îi arătă ce avea de făcut și, în scurtă vreme, ele se împrieteniră. Fata făcea curățenie, spăla vasele, rufele, le călca, prepara cafeaua lui Meryem, la ora 5 p.m.și apoi juca cărți cu ea, după care se uitau nițel la televizor și se culcau. Meryem a ajutat-o pe Dilara să facă o facultate, observase că îi plăcea să învețe. Fata văzu că, în weekend, venea un tânar, care se ocupa de grădina femeii și Meryem era foarte încântată de rezultatele muncii lui. Dilara îl plăcu, stăteau de vorbă ore în șir, după ce amândoi își terminau treaba. Băiatul nu era altul decât Fatih Durmaz, fratele ei. Când Canan o anunță pe Dilara că Ali plecase să o caute în afara orașului, ea ceru lui Meryem să-i dea niște bani lui Fatih, să se însoare cu ea, dar sa fie o căsătorie de conveniență, avea mare nevoie să-și schimbe numele. Fatih spuse că deja avea o iubită, cu care urma să se însoare curând, nu avea cum să facă asta, dar avea un bun prieten, care căuta ceva de lucru, să-și achite taxa la facultate. El îl prezentă curând pe Tolga Kaya, care acceptă această cununie, pentru a o ajuta pe fată. Nunta se făcu repede și Dilara luă numele soțului ei. Ali nu s-ar fi gândit niciodată să întrebe de Dilara Kaya.Tolga venea la ferma lui Meryem în fiecare săptămănă și pleca încărcat, căci bătrâna îi dădea prăjituri, fructe și sandvișuri, făcute de mâna soției sale.Tolga trăia cu mama lui, nu își cunoscuse tatăl, acesta plecase într-o misiune și nu se mai întorsese. Arzu Kaya își crescuse singură copilul, dar o făcuse foarte bine, Meryem era încântată de educația frumoasă primită și îi spuse Dilarei că ar fi bine să rămână cu Tolga, era un băiat bun. Ea, însă, ținea la el, ca la un frate, nu în alt fel, îl considera un foarte bun prieten și sfătuitor. După un an de zile, Tolga mărturisi fetei că se îndrăgostise și nu mai putea sa stea departe de ea, îi venea tot mai greu. Dilara propuse divorțul, dacă Ali nu o găsise până acum, poate revenise în Erzurum. Tolga fu de acord, îi permise sa păstreze numele lui de familie în continuare și se despărțiră apoi.

Mătușa îi spuse că avea in Istanbul, un nepot, care câștiga foarte bine, nu se plânsese niciodată că ar avea nevoie de bani. Se numea Deniz Bayrak și avea cam aceeași vârstă ca ea. Dilara mulțumi lui Meryem și aceasta îl sună pe Deniz, să-l roage să ajute fata, pe care ea i-o va trimite, aceasta fiind o persoană deosebită. Bătrâna îi lăsă fetei niște bani, ca să poată închiria o cameră acolo. Apoi, având servici, ea se va descurca. Dacă va avea nevoie de ajutor, era liberă s-o sune și să-i spună. Fata mulțumi, își făcu bagajul și plecă, dar, în graba mare, își uită celularul în camera lui Meryem.

Deniz lucra pentru mafie și, în acea seară, primi ceva de făcut, trebuia să pună o bombă într-o cafenea, unde se întâlneau membrii unui alt clan de mafioți, ce trebuiau sa moară. Fu foarte îngrijorat, căci locul respectiv era exact punctul lui de întâlnire cu acea fata, trimisă de Meryem. O sună, căci bătrâna îi dăduse numărul ei de telefon. Răspunse Meryem, care îl anunță că fata plecase, dar uitase telefonul la ea. Deniz menționă ca trebuia să schimbe locul întâlnirii, dar Meryem îl rugă s-o aștepte unde hotărâseră mai înainte. El fixă bomba, apoi o sună iar pe Meryem, să întrebe cum arăta fata, ea o descrise. Băiatul, care era cu el, îi spuse că trebuiau să facă bomba să explodeze, cei așteptați sosiseră și au comandat cafele. El se uită după fată. Dilara venise, dar a mers la toaletă să se aranjeze puțin. Ei i se spusese cum arăta Deniz, se vor găsi repede. El intră, se uită de jur împrejur, nu o văzu, poate va întârzia. Și-a văzut de treabă și bomba a explodat.

Peste 30 persoane au fost rănite, altele au decedat. Dilara ajunse la spital atât de desfigurată, încât doctorii nu își dădeau seama cum arătase înainte. Venise fără acte, nu se știa nimic despre ea.

Aslan Polat, medic specialist estetician de mare renume, era logodnicul Damlei Kırımli, fiica unui vestit bancher. Ei aveau o fetiță, în vârstă de un an, pe nume Sevda. După ce se logodiseră, ea a vrut să nască întâi și, după aceea, să se căsătorească. Acum pregătirile erau în toi. De fetiță avea momentan grijă mama lui, Feride. Aynur era menajera casei, ea gătea, spăla, făcea cumpărăturile necesare. Aslan și Dalma se iubeau demult timp, abia acum se căsătoreau. Ea își dorea o nuntă mare, frumoasă și anunță că dorește să ia rochia din Paris. Aslan nu era de acord, dar cedă, la insistențele ei. Femeia urma să plece cu buna ei prietenă, Nehir. La plecare, Aslan și Dalma s-au îmbrățișat și apoi s-au sărutat. Ea spuse:

— O să treacă repede timpul și mă voi întoarce. Probabil voi mai cumpăra și altele de acolo și îți voi lua și ție ceva frumos.

El adăugă:

— Nu am nevoie de nimic, draga mea, doar să te întorci cu bine, sănătoasă și voioasă. Ți-am pregătit multe surprize, așa că nu întârzia.

Feride aduse fetița, ca să-și ia rămas bun și de la ea.

— Parcă plec pentru o perioadă lungă de timp, așa reacționați, vom veni de îndată înapoi, spuse Damla, sărutând fruntea Sevdei.

După ce s-au îndepărtat, Aslan se duse la serviciu, acolo se afla, când sosise știrea că avionul, în care se aflau cele două femei, căzuse. Nu se știa dacă cineva reușise să rămână în viață, încă se făceau investigații. 

Kemal, bunul său prieten, cum auzi, veni la Aslan și întrebă cu ce-l putea ajuta. Apoi îl anunță că au mulți pacienți, sosiți în urma unei explozii, la o cafenea. Știri tot soseau, dar, din păcate, era vorba de oameni decedați. Numele Damlei nu se găsea nici pe lista morților, dar nici pe cea a viilor. Kemal opină ca era imposibil ca ea să mai trăiască. Aduseră trupul Dilarei, nu venise nimeni după ea, nu se știa dacă avea familie. Kemal îl întrebă pe Aslan ce chip vor da fetei, n-o puteau lăsa așa. Dacă rude și poze nu aveau, vor trebui să decidă ei. Aslan privi corpul ei, deși cu arsuri, era frumos modelat de la natură, armonios. El hotărî atunci, pe loc, fata va purta chipul Damlei. Kemal îl privi, crezând că glumește. Aslan zise:

— O persoană, care are un trup așa de bine alcătuit, nu poate avea decât un suflet frumos, prietene. Îi vom da un chip frumos, Damla era o femeie superbă.

Kemal spuse:

— Văd că te-ai împăcat cu gândul morții ei, e bine. Nu aș vrea să faci un șoc, nu ne putem permite! Uite cât avem de lucru aici, e sala plină de oameni mutilați. Dacă îi dăm chipul logodnicei tale, o vei avea mereu în fața ochilor, nu îți va fi greu? Am reviste cu o grămadă de chipuri, putem alege altceva, chiar nu vrei?

Aslan decise că acea fată va purta chipul Damlei și nimic nu-l făcu să se răzgândească. Când ea își reveni după anestezie, nu își amintea deloc cum se numea, se instalase o amnezie totală. Ceru o oglindă, după un timp, când bandajele i-au fost scoase. Acel chip nu îi spunea nimic, a mai stat o perioadă destul de lungă, până când aproape toate arsurile au fost vindecate. Nimeni nu îi spusese cum se numea, poate avea o familie undeva. Fata se gândea ca era ciudat, nu o sunase nimeni, de altfel celular nu avea, dar nici la spital nu sunase cineva, să întrebe de ea. Aslan intră și luă loc pe scaun, în fața ei.

— Îți amintești ceva?

Fata dădu din cap, în semn negativ. Apoi îl întrebă cum se numea ea.

— Damla te numești.

Pacienta zise că nici numele nu îi era cunoscut. Apoi îl întrebă dacă el o cunoștea cumva.

— Da, începu el hotărât, noi suntem logodiți și avem o fiică, urmează să ne căsătorim curând.

El o privi, să-i vadă reacția. Fata lăsă capul în jos, apoi își ceru scuze, dar nu și-a imaginat că avea logodnic și copil. El o mângâie pe păr și îi explică că era amnezică, dar o să-și revină. După ce o externă, Aslan o duse la el acasă și i-o prezentă pe Sevda. Apoi o conduse în dormitorul lor. Fata privi camera, era frumos zugrăvită, avea tablouri pe pereți, era decorată cu mult gust. Apoi zări patul mare și o apucă un tremur incredibil în tot corpul. Întoarse capul spre el și întrebă dacă ar putea să doarmă în altă cameră sau pe o canapea. Aslan spuse că nu era posibil așa ceva. Ei dormeau, de mult timp, împreună. Apoi adăugă:  

— Eu o să ies puțin, tu fă-te comodă, poți face un duș, dacă vrei. Sâmbătă e cununia, să te gândești ce mai trebuie să cumperi.

Ea zise atunci:

— Dat fiind că am avut accidentul și nu îmi amintesc nimic, nu o putem amâna? Eu nu știu cine sunt, tu îmi ești străin, îmi este greu cu toate astea.

El o lămuri imediat:

— Nu, nu amânăm, cu timpul îți vei aminti totul. O să fie bine, nu te îngrijora, te ajut eu. O să mergem mâine să cumperi rochia de mireasă, bijuterii și ce mai vrei tu. Acum chiar trebuie să plec.

Aslan părăsi încăperea.

„ De ce era așa de urgentă căsătoria? ” se gândi ea.

De ce simțea o frică imensă să doarmă alături de el, în acel pat mare? Făcuseră un copil împreună totuși! Oare o mințea și nu era logodnica lui? Nu, nu putea să facă asta, i se spusese că era un doctor de renume. Nu se preta la astfel de jocuri murdare.

„ Și totuși, când se apropie de mine îmi vine să urlu de frică. M-o fi bătut vreodată? De ce nu îmi amintesc deloc de el, de casa asta, de copil chiar?”

Aslan merse la spital și citi, cu atenție, fișa ei medicală. Se pare că era virgină, poate asta explica frica ei mare de apropierea lui. Ceva se întâmplase cu ea, era mult prea speriată. Se întrebă dacă făcuse bine, insistând să se însoare cu ea. Sevda avea nevoie de mamă totuși, iar fata asta era tocmai bună pentru așa ceva. Ea era amnezică, el nu o cunoștea deloc. Se vor da unul după altul și va fi bine. O putea modela, după cum dorea, mai ales că ea nu-și amintea nimic. Părea a fi o fată bună, dar avea o labilitate nervoasă, poate și psihică. Kemal sună să întrebe dacă avea vești despre accident. Aslan răspunse că nu, se ajunsese la concluzia că erau morți chiar și cei negăsiți. Curând investigațiile se vor termina. Nehir figura pe lista decedaților. Damla nu apărea nicăieri. El spuse că se va căsători cu fata nouă.

— Nu ești prea zguduit să faci asta? Fata nici nu știe pe ce lume se află, zise Kemal.

— Sevda are nevoie de mamă, iar ea pare potrivită, nu o pot pierde. Sper să-i revină mai greu memoria, să am timp s-o cuceresc. Dacă mă va iubi, nu mă va părăsi când va afla adevărul. Trebuie să mă adore, să devină dependentă de mine cumva. Sunt contra cronometru, nu pot pierde timp deloc.

— Ai mare curaj să o bagi în casă, fără s-o cunoști! Poate fi o hoață, o prostituată!

— E virgină, scrie în fișa medicală. Am cerut să i se facă toate analizele posibile. O fată cu privirea limpede ca a ei nu poate fi rea. Mâine avem iar o zi grea. Noroc că mare parte din arși au buletine, pașapoarte, știm cum arată. Mă duc acasă, am lăsat-o singură. Seară frumoasă!

— Asemenea și ție, ai grijă să nu o sperii, era destul de îngrijorată că urma să meargă la tine acasă! E greu să nu știi nimic despre propria persoană și să mergi în casa unui necunoscut.

Aslan închise telefonul și plecă spre casă. Aynur o chemase pe Damla la masă, dar ea nu ieșise din cameră. Când sosi el, fata adormise. Stătea pe o margine de pat, gata să cadă. El întinse mâna, cu gândul să o dea spre centrul patului, dar ea se ridică brusc și începu să țipe. El îi acoperi gura cu mâna și îi spuse că se puteau speria cei din casă, dacă o auzeau strigând așa. Apoi îi ceru să se liniștească și îi eliberă gura. Ulterior îi făcu semn să ia loc. Se așeză și spuse:

— Nu înțeleg atitudinea ta deloc. Sunt logodnicul tău, curând vom fi soț și soție. Avem un copil împreună. Am vrut să te dau puțin spre centru, pentru că puteai să cazi din pat. Până aici e totul clar?

Fata dădu din cap, în semn afirmativ.

— Care e problema ta? continuă el. De ce ești așa de speriată? Eu nu ți-am făcut rău niciodată, nu te-am certat, nu te-am bătut. De unde teama asta, când mă apropii de tine?

— Nu știu să explic, dar îmi tremură corpul când te apropii, nu suport să mă atingi. Eu mă aflu într-o casă străină, alături de un necunoscut. Simt că m-am pierdut cu totul.

— Eu te pot ajuta, dar numai dacă mă lași și nu fugi de mine, zise el.

— E ceva ce nu pot controla, crede-mă! spuse ea și începu să plângă.

— Voi veni spre tine, cu intenția de a te îmbrățișa, să nu te sperii, bine?

Zicând asta, el se duse spre ea și o luă în brațe ușor. Trupul ei fragil tremura ca o frunză în vânt. El îi șterse lacrimile ce-i curgeau pe față, neîncetat.

— Nu e nimic rău, vezi? Doar te îmbrățișez, să îți dau curaj, putere. Tu încă tremuri, dar nu e cazul să te temi. Cu timpul, vei învăța să ai încredere în mine. Eu fac ceea ce spun. Pas cu pas, te voi informa de intențiile mele, să nu te sperii degeaba. Liniștește-te, te rog! Am înțeles că nu ai mâncat, mergem să luăm o gustare?

Fata dădu din cap, în semn negativ.

— Vrei să te întinzi în pat, să te odihnești?

Ea făcu ochii mari, era îngrozită. El o ținea în brațe încă, tremura iar. O așeză pe pat, stinse lumina, merse la baie să se schimbe de haine și apoi reveni.

— Știu că nu dormi, deși ai ochii închiși. Mă duc pe partea cealaltă a patului și mă voi culca. Poți să te odihnești liniștită. Nu se va întâmpla nimic rău. Noapte bună! zise el.

— Noapte bună! răspunse ea.

După ce fu sigură că el doarme, fata își dădu voie să se relaxeze și adormi.

Zilele următoare erau obositoare, multe cumpărături de făcut. Nunta avu loc într-un cadru intim, ea se simți bine, nu era lume multă, oricum nu cunoștea pe nimeni de acolo. Se uită în oglindă, era frumoasă. Văzuse prin casă poze cu el și cu Sevda, realmente erau împreună, nu era minciună, doar că ea trebuia să se obișnuiască cu asta.

Când rămâneau singuri, în cameră, el se purta frumos și o anunța mereu ce vrea să facă, dacă se apropia de ea. După ce a trecut-o pragul în brațe, cum spune tradiția, ea își dădu jos rochia de mireasă și voalul, apoi își puse pijamaua, se urcă în pat și începu să citească o revistă, pe care o văzuse pe noptieră. Curând apăru și Aslan. Ea îl privi, observă că era chipeș, atrăgător, avea trăsături delicate, ochi negri, agili, de șoim. El îi prinse privirea și ea se rușină, reîncepu să citească.

— Draga mea, dacă vrei să înțelegi ceva, ține revista invers. E bine să mă privești, nu te rușina, sunt soțul tău acum. Nu îți amintești, deci ajută dacă te uiți la mine. Așa începi să mă descoperi.

— O țineam bine, dar s-a răsucit între timp, spuse ea. Nu te deranjează dacă te privesc mai mult?

— Nu, doar cunosc situația. De ce m-ar deranja? Mă bucur că ai înțeles că trebuia să te sărut pe frunte după cununie, nu ai obiectat. Am făcut un pas înainte, cred.

— Știam că se face așa, e o tradiție. Era atâta lume acolo, că nu aveai cum să-mi faci ceva rău.

— Aș vrea să începi să ai încredere în mine, te rog. Ajută mult asta în relația noastră. Nu e ușor, știu, dar încearcă, propuse mirele.

— Acum ar trebui să facem chestia aia oribilă, pe care mirii o fac, ca să aibă copii. Noi nu o vom face, căci avem deja fetița, spuse ea.

El o privi și zâmbi.

— Ce s-ar întâmpla dacă am face-o?

Ea se ridică din pat și se așeză pe scaun, temătoare.

— Am glumit, suntem prea obosiți pentru asta. De ce ți se pare oribilă? întrebă el.

— Nu știu să explic, așa simt, pur și simplu, spuse ea, mergând înapoi în pat.

— Cu timpul, îți voi demonstra că poate fi și frumos. Dar nu azi. Nici mâine, altă dată. Vin spre tine să îți spun noapte bună, te voi săruta, ca la cununie, pe frunte.

El se duse pe partea cealaltă, o sărută pe frunte, după care îi atinse mâna cu buzele și îi dori o noapte bună. Fata îl privi constant; se liniști când el se îndepărtă. În acea noapte au revenit coșmarurile ei. El aprinse lumina și o luă în brațe. Căută să o trezească; apropierea lui o neliniști, dar el o ținu strâns la pieptul său.

— Nu te teme, ai avut un coșmar. Nu ești singură, mă ai pe mine acum. Ce ai visat?

— E cineva care mă urmărește, dar nu-i pot vedea chipul, e un om care vrea să-mi facă rău. Este hidos, după cum calcă.

— Indiferent cine va veni, nu va ajunge la tine, căci eu sunt aici și nu-l voi lăsa, nu te teme. E doar un vis. Uite ce îți propun: hai să dormim mână în mână; de obicei, așa capeți mai multă siguranță. Vrei să încerci?

El o așeză pe pat iar, stinse lumina și întinse mâna spre ea, după ce stătu pe partea lui.

Fata îl privi și, cu degetele tremurânde, întinse mâna spre el. Așa, ținându-se de mână, ei adormiră iar.

Coșmarul ei nu mai reveni. El se gândi că, încetul cu încetul, ea va începe să aibă încredere în el și atunci acea spaimă se va domoli. Trebuia să topească acel zid dintre ei, când o vedea așa de fragilă și temătoare, ar fi vrut să facă mai mult pentru ea, însă, momentan, fata nu-i permitea. Acei ochi frumoși, acum plini de lacrimi sau înspăimântați, îl vor privi, cu dragoste, curând, trebuia doar să aibă răbdare, să gonească acei monștri din mintea ei, s-o determine să aibă vise frumoase.

„Un prieten, când e un om, întrece și 

pe-un frate.” Homer

Cemil Ilkin și mama sa, Asena, locuiau la ieșirea din Izmir, într-o căsuță mică, aveau două camere cu băi atașate și o mică bucătărie. Cemil făcuse școala sanitară și apoi un curs de mecanică auto. Era priceput în ambele meserii, momentan lucra la un spital și, în timpul liber, repara mașini. Se afla într-un mic concediu, avea câteva zile libere și a decis să le petreacă la Edirne. Mai fusese acolo, pe plajă și îi plăcuse mult totul.

Într-una din zile, mergând dimineață să admire plaja din Gaziomerbey, unde nu ajunsese până acum, găsi trupul unei femei, aruncat pe nisip, probabil reușise sa ajungă acolo înotând și leșinase între timp. Se apropie de ea și îi dădu primul ajutor, așa cum învățase. Fata deschise ochii, în cele din urmă și el o întrebă cine era. Ea îl privi, dar nu își amintea nimic, nici măcar numele ei. El o luă și o duse la cel mai apropiat spital. Neștiind cum o cheamă, el o numi Ayșe și așa o înregistră, momentan, cât timp stătu acolo. Ayșe Ilkin. Avea câteva lovituri serioase, însă cel mai grav era că devenise amnezică. Cemil nu o lăsă mult în spital, ci o duse la el acasă, să o îngrijească. Văzând cât era de frumoasă, el decise să o mintă și îi spuse că ei sunt logodnici și urmau să se căsătorească curând.

Fata își reveni repede, dar nu își amintea deloc de acel bărbat sau de Asena. Ei i-au spus că a avut un mic accident și de aceea nu își amintea încă totul. Cemil o curtă mereu și se arătă foarte iubitor și tandru cu ea. În scurt timp, o duse să facă analize, îi făcu un alt act de identitate, pe numele Ayșe Bayraktar, apoi fixară cununia și curând ea deveni Ayșe Ildkin. Abia după cununie, el își ceru drepturile de soț și ei avură, pentru prima dată, relații intime. Fata începuse să-l îndrăgească, cu timpul, deși nu reușea deloc să și-l amintească. Ayșe își manifestă curând dorința de a lucra undeva și plecă spre centru, unde găsise un anunț pentru bonă la copil. Se prezentă acolo, unde doamna Narin Yildirim, o primi și susținu interviul, la care fusese chemată. Narin a fost foarte încântată de răspunsurile ei, mai ales de faptul că fusese sinceră și recunoscuse că momentan era amnezică și nu putea să își amintească multe din trecutul său. Se puseră de acord întru totul, după care i-o prezentă pe fiica ei, Doğa, de care urma să aibă grijă. Copilul avea 3 ani, era frumușică și foarte jucăușă.

Narin o îndemnă pe Ayșe să facă o terapie, care s-o ajute să depășească ușor faza de amnezie și să înceapă să își amintească unele lucruri. Chiar îi oferi cartea de vizită a unui terapeut, la care fusese ea mai demult, avusese rezultate foarte bune, deci era foarte bun profesional. Ayșe spuse că se va consulta cu soțul ei pentru asta și luă cartea de vizită. Ajunsă acasă, o ajută pe soacra ei la gătit și apoi se odihni, până sosi acasă soțul ei. Luă cartea de vizită și o citi, terapeutul se numea Ferit Aksoy. Îl căută pe Internet și văzu impresii foarte frumoase, lăsate de pacienții săi. Seara vorbi cu Cemil despre tot. Am fost azi la un interviu, după cum te-am anunțat, de mâine pot merge deja la servici, am fost aprobată. O să stau cu un copilaș, până vine mama sa de la serviciu. În plus, dânsa m-a sfătuit să fac terapie pentru această pierdere de memorie. Ce părere ai tu? începu ea.

—Dacă vrei neapărat să lucrezi, e treaba ta, nu am nimic împotrivă, deși nu era necesar. În ce privește terapia... eu nu am încredere în acești terapeuți, psihologi. Am impresia că se joacă cu mintea oamenilor și le ia bani pentru asta. Mă poți întreba pe mine ce dorești să știi din trecutul tău, sunt doar soțul tău, în mine poți avea încredere, opină imediat Cemil.

— Mă gândeam că mă poți duce tu dimineața la servici și mă întorc cu autobuzul, e bine așa?

— Te duc și te iau eu, când ies de la servici, nu e nevoie să iei autobuzul.

— Nu știu însă la ce oră va veni acasă mâine doamna, mi-a spus doar să fiu la dânsa acasă la ora 8 dimineața.

— Ținem legătura la telefon, draga mea. Dacă e nevoie să mai aștept, o voi face.

— Bine. Cum aflu când sunt liberă, îți trimit un mesaj. Mulțumesc.

El o sărută, îi plăcea că era ascultătoare, își dorea să nu o piardă, iar ideea cu terapia era periculoasă, căci fata putea să înceapă să-și amintească diverse lucruri. O va ține departe de doctori sau psihologi. O voia doar pentru el, nu avea de gând să o împartă cu nimeni. O forma după placul său, o mințea mult, dar ea nu ieșea din cuvântul lui. Până și în pat, căuta s-o învețe chestii noi, pe care, se pare, ea nu le cunoscuse până acum. Nu știa dacă mai fusese măritată, dar clar mai avusese relații cu cineva. Nu-i mai păsa acum de asta, însă voia ca el să fie ultimul din viața ei. El o găsise, o salvase, îi datora viața, nu-l putea părăsi niciodată.

Văzând că le era greu să o aștepte pe ea seara, să ajungă acasă, ca să plece, Narin propuse să le dea o cameră, în spatele casei, aproape de camera menajerei sale. Le era mult mai ușor astfel cu deplasarea. La început, Cemil nu acceptă, dar, după două săptămâni, fu de acord. Pe această variantă ei plăteau o sumă modică menajerei, să gătească și pentru ei. Trecu mai bine de o lună și Narin mări salariul lui Ayșe, soțul ei fu foarte mulțumit și mândru de ea, de felul în care se descurcase cu micuța domnișoară. El nu ar fi suportat-o, era foarte răsfățată și capricioasă. Într-o dimineață, după plecarea soțului ei, Narin o întrebă dacă a început ședințele de terapie.

— Nu, răspunse ea. Cemil nu a fost de acord. Spune că nu are încredere în astfel de medici.

— Eu cred că e foarte gelos și posesiv. Ești sigură că ați fost cândva împreună? Dacă te-a mințit? Te-ai gândit la asta? E prea restrictiv, nu te lasă nicăieri fără să te însoțească el. Parcă s-ar teme că ai afla ceva ce lui nu i-ar conveni, spuse Narin.

— Vrea să mă protejeze. Nu e un om rău. Poate fi gelos, da. Nu-l cred capabil să mă mintă, mă iubește mult. Simt asta, nu e teatru, se comportă urmându-și sentimentele. Nu am vrut să-l supăr, trecând peste ce spune și aprobă sau interzice.

— Ne cunoaștem de puțin timp, dar mi se pare că ești prea supusă. Te bate, dacă nu-l asculți?

— Nu a fost cazul, ne-am înțeles mereu; în general am făcut ce mi-a spus el, dacă eu nu-mi amintesc unele lucruri...

— Cu toate astea, nu acționează mereu spre binele tău, deși te face să crezi asta. Uite cum te sfătuiesc eu: să mergi pe ascuns la terapie. În weekend, eventual sâmbătă, Ferit lucrează; o să găsesc ceva să te trimit undeva, să poți ieși fără probleme. Săptămânal ai putea beneficia de o ședință astfel. Ce zici? E spre binele tău. Fă ceva și pentru tine, personal, te rog! O să-ți fac eu deja programare pentru săptămâna viitoare și văd eu ce spun soțului tău.

— Bine, voi merge. Sper să nu am probleme cu el din cauza asta; pot încerca însă.

Ayșe se gândi că, poate, cu ajutorul acestei terapii, va afla dacă avea o familie, părinți, prieteni, se simțea, cumva izolată. Stătea mereu în casă, pe seară venea el acasă și stăteau de vorbă, se uitau la televizor și apoi se culcau. El acorda mare atenție momentelor în care făceau dragoste, își aloca mult timp pentru așa ceva, atât dimineața, cît și seara. Ea se gândi că, poate, el își dorea un copil, de aceea era așa de insistent pe acest aspect. De altfel, uneori, îi veneau în minte flash-uri scurte, legate de o fetiță, oare mai fusese bonă la alt copil înainte, sau poate chiar avusese un 

copil?

Fata începuse să se îndoiască că el îi spusese totul. Deci începu, de îndată, ședințele de terapie și își propuse să aibă mare încredere în Ferit Aksoy. Era răbdător cu ea și foarte blând. În cursul săptămânii următoare, Ayșe văzu la televizor o emisiune despre doctorul Aslan Polat, vestit chirurg estetician în Istanbul. Reclama, din pauze, îl prezenta alături de fiica sa, Sevda, o fetiță încântătoare. Ayșe își aminti chipul fetiței din amintirile sale, era ea! Parcă acum și medicul îi părea cunoscut de undeva, cu siguranță îl întâlnise mai înainte.

A doua zi vorbi cu Narin și îi povesti despre acel bărbat și fetița sa.

— E posibil să fie chiar soțul și copilul tău, draga mea. Sau poate fratele tău, vreo rudă apropiată. De aceea am insistat să mergi la terapie.

— Mi-e așa de greu, îmi pare rău că încrederea în soțul meu scade de la zi la zi. Aș vrea să-l întreb multe, dar nu îndrăznesc.

— Cred că te temi prea mult de el, ce ar putea să facă? Eventual să divorțeze de

